als_Latn dik_Latn sag_Latn
Kastraveci ka dobi të shumta edhe pse nuk të bie në sy sikur patatet e kuqe dhe specat zile ngjyrë portokalli që të bie në sy me ngjyrat dhe shijet e tyre unike, kastraveci nuk është i atillë.
Nuk të bie në sy përderisa je duke blerë prodhime tokësore në një dyqan (supermarket) dhe shija e tyre nuk është nga ato që të mungon në një pjatë. Në fakt shumica e njerëzve e anashkalojnë kastravecin dhe kjo është një gabim shumë i madh. Pse? Dy arsye të mira janë sepse kastraveci është me pak kalori dhe me shumë materie ushqyese. Për vetëm 70 kalori në 100 gram, kastraveci nuk përmban vetëm vitamina, por edhe elektrolite, minerale e gjithashtu edhe phytonutrient.
Nëse hanë një filxhan të mbushur me kastravec të paqëruar dhe të prerë në rrathë, ju do të konsumoni vetëm tetë kalori. Nëse flet për ndonjë ushqim të mirë diete atëherë sigurisht ai është kastraveci! Kastraveci gjithashtu vepron si diarutik natyral për të ndihmuar dhe përmirësuar shëndetin e traktit urinar e gjithashtu ndihmon në shkrirjen e gurëve në veshke. Një enzimë nga kastraveci ndihmon trupin tuaj të zbërthejë proteinat në mënyrë që më lehtë të treten, dhe nëse flokët po të hollohen (dobësohen), do t’ia dije kastravecit duke ditur që silikoni dhe sulfuri që gjenden në kastravec ndihmojnë në stimulimin e rritjes së flokëve.
Gjithashtu, kastraveci nuk përmban kolesterinë apo yndyra të ngopura të çfarëdo lloji, por i ofron trupit tuaj fibër të shëndetshme që është e dobishme për këdo që vuan nga kapslleku. Përveç fibrës, vetëm lëkura e kastravecit është e përbërë nga shumë minerale te ndryshme duke përfshirë këtu edhe magnezin, silica, molzbdenum dhe potas. Kastraveci gjithashtu përmban sasi të mirë vitamina K, e cila ndihmon në forcimin e masës së eshtrave. E për ju që kërkoni të keni një pamje më rinore dhe shkëlqyese, kastraveci ofron përbërës antioksidues me dobi kundër plakjes. Pra, duke marrë parasysh të gjitha këto dobi shëndetësore që kastraveci ofron atëherë nuk do koment që të konsumosh kastravecin më shumë është më mirë për shëndetin tuaj.
Kastraveci shkon shumë mirë me sallata dhe perime tjera dhe nuk duhet lënë anash. Një mënyrë e shijshme si të konsumohet kastraveci është të prihet në rrathë, grij qep, pak krip dhe biber dhe salcë kosi. E për ju që jeni intolerant ndaj laktozës në vend të kosit hidh vaj ulliri dhe uthull sezonale që të bësh një sallat që do shkojë me çfarëdo ushqimi. Pra, kastraveci duhet konsumuar pa marrë parasysh mënyrës se si konsumohet, trupi juaj do të falënderojë.
als_Latn als_Latn als_Latn als_Latn als_Latn